b'\n_START_ARTICLE_\nIntegumentni sistem\n_START_PARAGRAPH_\nIntegumentni sistem je organski sistem, ki predstavlja mejo med organizmom in njegovim zunanjim okoljem. Njegova vloga je predvsem za\xc5\xa1\xc4\x8ditna, poleg tega pa opravlja \xc5\xa1e mnogo drugih funkcij - zaznavanje okolice, vzdr\xc5\xbeevanje homeostaze, izlo\xc4\x8danje itd._NEWLINE_Pri \xc4\x8dloveku in ostalih vreten\xc4\x8darjih sestavljajo integument ko\xc5\xbea in njeni izrastki (lasje, nohti, kremplji, luske ipd.). Pri majhnih organizmih lahko ima poleg na\xc5\xa1tetih \xc5\xa1e vlogo dihanja, premikanja (s pomo\xc4\x8djo mi\xc5\xa1ic pod njim) in opore ter zelo druga\xc4\x8dno zgradbo. Integument \xc4\x8dlenono\xc5\xbecev tako sestavljata trden zunanji skelet in povrhnjica, ki ga izlo\xc4\x8da. Je glavna oporna struktura in ima tudi vlogo skladi\xc5\xa1\xc4\x8denja mineralov (npr. kalcija).'